સંરક્ષણ મંત્રાલયના પ્રવક્તાએ જણાવ્યું હતું કે પાકિસ્તાન સૈન્યએ કરેલા ગોળીબારનો ભારતીય સૈન્યએ આક્રામક જવાબ પણ આપ્યો હતો. નાના મોટા હથિયારો વડે પાકિસ્તાને ગોળીબાર કરી ગામડાના નિર્દોશ લોકોને નિશાન બનાવ્યા હતા. અન્ય એક શસ્ત્ર વિરામ ભંગની ઘટના રાજૌરી જિલ્લામાં સામે આવી છે. અહીં પણ ભારતીય ચોકીઓને નિશાન બનાવી પાક. સૈન્યએ તોપમારો કર્યો હતો જેમાં ત્રણ ભારતીય જવાનો શહીદ થઇ ગયા છે. સરહદે હાલ સ્થિતિ ગંભીર છે અને ભારતીય ગામડાઓમાં આવેલી સરહદી વિસ્તારની આશરે ૩૦૦ જેટલી શાળાઓને બંધ કરી દેવાઇ છે. અને હજારો લોકોએ સ્થળાંતર કરવુ પડયું છે.